ดัชนีหุ้น 1 ธ.ค.ปิดบวก12.52 จุด
ตลาดหุ้นไทยวันที่ 1 ธ.ค. ปิดตลาดที่ระดับ 1,017.64 จุด เพิ่มขึ้น 12.52 จุด หรือ 1.25% มูลค่าการซื้อขาย 47,370 ล้านบาท
1 ธ.ค. 2553

ตลาดหุ้นไทยวันที่ 1 ธ.ค. ปิดตลาดที่ระดับ 1,017.64 จุด เพิ่มขึ้น 12.52 จุด หรือ 1.25% มูลค่าการซื้อขาย 47,370 ล้านบาท 
นายปริญทร์ กิจจาธทรพิทักษ์ ผู้อำนวยการฝ่ายวิเคราะห์หลักทรัพย์ บล.ฟาร์อีสท์ กล่าวว่า ก่อนปิดภาคเช้าดัชนีหุ้นเริ่มมีแนวโน้มที่ดีขึ้นในหุ้นบางกลุ่ม และเมื่อภาคบ่ายคณะกรรมการนโยบายการเงินประกาศขึ้นอัตราดอกเบี้ย 0.25% ซึ่งผิดจากความคาดหมายของตลาดทำให้ดัชนีหุ้นเพิ่มขึ้นค่อนข้างมาก 
เมื่อพิจารณาโดยภาพรวมแล้วการขึ้นดอกเบี้ยครั้งนี้ไม่มีผลกระทบทางลบ แต่กลับเป็นการสร้างโอกาสให้
ค่าเงินบาทกลับมาแข็งค่าขึ้นเมื่อเทียบกับระดับปัจจุบัน ส่งผลบวกต่อบริษัทจดทะเบียน(บจ.) บางกลุ่ม ทำให้มีกำไรจากอัตราแลกเปลี่ยนเพราะมีหนี้ต่างประเทศในระดับสูง เช่น พลังงาน ปิโตรเคมี 
สำหรับพรุ่งนี้ (2ธ.ค.) มีโอกาสจะไปต่อ หากไม่มีปัจจัยลบเข้ามา มองกรอบการเคลื่อนไหวภายในแนวรับที่ระดับ 1,010 จุด และแนวต้าน 1,025 จุด